《照眉池世传赵宫人照眉于此》
明代·卢龙云

荒池千载后，尚忆照眉时。云鬓临妆罢，花容傍槛移。

柳馀深染黛，桃学淡凝脂。此日空樵牧，兴亡事可悲。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。